امر بوس

امر بوس چې ځينې يې عمار بوز ليکي، بشپړ نوم يې امر گوپال بوس و (زېږون:۱۹۲۹ز نومبر ۲مه، مړينه: ۲۰۱۳ز جولای ۱۲مه). نوموړی يو امريکايي سوداگر، استاد، برېښناپوه او غږ پوه وو. هغه کابو ۴۵ کاله د ميساچوسټس تېکنالوژۍ انستېتيوت کې استاد و. د بوس کارپورېشن بنسټگر او رئيس هم و.
د امرباس پلار ناني گوپال بوس يو بنگالی هندي خپلواکۍ غوښتونکی و او مور يې امريکايي چارلوتې مېکلين (زېږېدنه: ۱۸۹۵ مړينه:۱۹۷۳) يو فرانسوي او جرمني نسب ښوونکې وه.
هغه د سپيکر (غږ) جوړولو برخه کې لاسته راوړنې لري چې له هغې جملې هغه غوږيکې چې د تيارې د غږ اورېدلو مخنيوی کوي، يادولای شو.
 سرچينې